Nagu eespool märgitud, on tegemist kahe mõnevõrra erineva programmi alusel toimunud uuringuga. Keskkonnaseire raames tehti mõõtmisi mingis kindlas asulas (linnas), seega väiksemal maaalal, mille piires mõõdeti rohkem maju. Riikliku uuringu käigus määrati radoonitasemeid valdades juhuslikult valitud majades, kusjuures mõõtmispunktide hulk oli proportsionaalne elumajade hulgaga antud piirkonnas. Riikliku uuringu läbiviimine kohapeal on toimunud tihedas koostöös kohalike tervisekaitsetalituse töötajatega.